Tom & Jerry Kids

***Tom & Jerry Kids*** (kjent som ***Tom & Jerry Kids Show*** i første sesong) er en amerikansk, animert komedie-TV-serie laget av Hanna-Barbera og Turner Entertainment. I Norge ble serien sendt på TV3, Boomerang og Cartoon Network og utgitt på VHS, med norsk tale.

Som mange andre serier utgitt i denne tidsperioden, ble alle figurene i serien gjort om til barn. Selv om det kun er Tom og Jerry som er barn, mens Tyke er eldre her enn i originalkortfilmene og Droopy har en sønn kalt Dripple. Resten av Tom & Jerry-figurene er samme alder. 

Andre eksempler på serier som gjorde dette er blant annet Baby Looney Tunes, The Flintstones Kids og Valpen Scooby-Doo.

## Handling og segmenter
Hver episode består av tre ulike segmenter; hvert segment har ulike rollefigurer og ulik handling. Episodene i serien er sammensatt av ulike segmenter. De tre segmentene som forekommer oftest er "Tom & Jerry Kids", "Droopy & Dripple" og "Spike & Tyke".

### Tom & Jerry Kids
Tom & Jerry Kids-segmentene er basert på Tom og Jerry-kortfilmene, men Tom og Jerry er ikke voksne i denne serien. De snakker annerledes enn de voksne versjonene, men på samme måte som i de opprinnelige produksjonene er de konstant i tottene på hverandre. Noen episoder baserer seg på episoder fra originalen, men er betydelig mindre voldelige av hensyn til at målgruppen er betraktelig yngre.

### Spike & Tyke
Spike & Tyke-segmentene er basert på figurene, Spike og Tyke fra Tom og Jerry-serien. Spike er samme alder som før, men Tyke er eldre her enn i originalkortfilmene. Nytt i denne serien er at Tyke kan snakke. Spikes styrke brukes sjeldent i disse episodene, siden de handler for det meste om Spikes kjærlighet for sønnen sin og å lære familieverdier.

### Droopy & Dripple
I Droopy & Dripple-segmentene er Droopy hovedfiguren, og denne serien introduserer Droopys sønn Dripple. Droopy har forskjellige jobber i hver episode, og Dripple er assistenten hans. Som regel havner de i konflikt med McUlv, som er sjalu på suksessen deres, og bruker alle slags skitne triks mot dem for å vinne, men mislykkes hver gang. Sesa Kirkebu er også en kilde til konflikt mellom dem, siden begge er forelsket i henne.

Droopy & Dripple-segmentene ble en egen serie i 1993, som i Norge fikk tittelen ''Mesterdetektiven Duppe''.

### Andre segmenter

* Blast-Off Buzzard: Det ble kun laget to segmenter med rollefiguren Turbo Hauken og gjengen hans; segmentene handler om at Turbo Hauken og gjengen forsøker å fange og spise Slangen Galebein.
* Wildmouse/Villmus: Det ble kun laget to segmenter med rollefiguren Villmus; de handler om at Villmus rømmer fra folk som prøver å fange ham.
* Calaboose Cal/Kasjott-Karl: Det ble kun laget to segmenter med rollefiguren Kasjott-Karl, som prøver å tjene penger, for eksempel ved å selge ting.
* Slowpoke Antonio/Somlekoppen Antonio: Det ble kun laget to segmenter med rollefiguren Somlekoppen Antonio, som er fetteren til Jerry og opptrer på arenaer.
* Kyle the Cat: det ble bare laget ett segment med denne rollefiguren.
* Urfo & Buzz: det ble bare laget ett segment med denne rollefiguren.
* Swampy Fox and Gator Brothers: det ble bare laget ett segment med denne rollefiguren.
* Bernie Bird: det ble bare laget to segmenter med denne rollefiguren.
* Mouse Scouts: det ble bare laget ett segment med denne rollefiguren.

## Rollefigurer

* **Tom** – en katt som liker å jage og lage vanskeligheter for Jerry; noen ganger er de venner eller samarbeider, og noen ganger får Tom overtaket på Jerry.
* **Jerry** – en mus som ofte jages av katten Tom; iblant klarer han å slippe unna Tom, og andre ganger kan Jerry starte konflikten uten at Tom provoserer. Det hender han er venn med eller samarbeider med Tom.
* **Spike** – en hund som er faren til valpen Tyke. Som i originalkortfilmene liker han ikke katter. Han har dukket opp i Tom & Jerry Kids-episodene noen ganger uten Tyke.
* **Tyke** – en hundevalp som er sønnen til Spike. For første og så langt eneste gang i hele Tom & Jerry-franchisen kan Tyke snakke. Tyke er som oftest en uskyldig og tidvis naiv ung valp med et godt humør som er god venn med de fleste han møter. Tyke er veldig glad i faren sin, og ser alltid opp til han.
* **Droopy** – faren til Dripple, og også en skikkelig damemagnet, til McUlvs misnøye.
* **Dripple** – sønnen til Droopy som minner om mindre identisk versjon av han, Dripple debuterte i denne serien.
* **McUlv** (engelsk: McWolf) – rivalen til Droopy og Dripple som alltid prøver å lure dem, mens mislykkes konstant, ofte pleier fellene og generelt planene hans i den forstand at de slår tilbake på han. 
* **Sesa Kirkebu/Fru Vavoom** (engelsk: Miss Vavoom) – pen dame som ofte Droopy og Mc. Ulv er forelsket i og ofte slåss for oppmerksomheten hennes.
* **Villmus** (engelsk: Wild Mouse) – en grå mus med hoggtenner som noen ganger erstatter Jerry. 
* **Katten Kyle** (engelsk: Kyle the Cat) – en oransje katt som er ofte kommer i konflikt med Spike og Tyke.
* **Sumlepave/Sumlekoppen Antonio** (engelsk: Slowpoke Antonio) - fetter av Jerry
* **Kasjott Kal** (engelsk: Calaboose Cal) – en katt som i mange episoder er innehaver av ulike firmaer. Han er noen ganger arrogant, og noen ganger en fiende av Tom og/eller Jerry.
* **Lynpilen Supernøtt** (engelsk: Lightning Bolt the Super Squirrel) - klænete superhelt som Tom og Jerry møter på noen ganger
* **Turbo Hauken** (Blast Off Buzzard - Hauk med briller som prøver konstant å fange og spise Slangen Gale Bein
* **Slangen Gale Bein** (engelsk: Crazy Legs the Snake) - Slange som konstant unnslipper Turbo Hauken
## Utgivelser i Norge
I 1991 kom det i Norge ut 13 Tom & Jerry Kids VHS-kassetter med seks ulike episoder på hver kassett; alle hadde norsk tale. 

I 2013 kom det ut to DVD-er som til sammen utgjorde hele sesong 1. DVD-ene som har kommet ut i Norge hadde kun norsk tekst. 

## Norske stemmer
I Norge var det totalt tre forskjellige dubbede versjoner; to ulike som ble utgitt på VHS fra 1991 og utover, og én som ble vist på norsk TV senere på 1990-tallet.

### VHS-versjon 1 (kassett 1–5)

* Helge Winther-Larsen som Spike og McUlv
* Harald Mæle som Tyke og Droopy
* Trond Brænne som Dripple, Clyde og diverse
* Nicolay Lange-Nielsen som Kyle
* Inger Teien som diverse roller
Fra listen mangler stemmen til titteloppleseren og han som synger introsangen i VHS volum 5

### VHS-versjon 2 (kassett 6–13)

* Kristi Grundvig som Tyke
* Erik Lie som Droopy, Dripple og titteloppleser
* Ove Christian Owe som McUlv og Antionio

Fra listen mangler stemmen til Spike og han som synger introsangen

### TV-versjonen

* Kim Fangen som Tom, Spike, Dripple, Antionio, Lynpilen og diverse
* Ola Fjellvikås som Tyke, Karl og diverse
* Trond Teigen som Tyke og Turbo Hauken
* Nicolay Lange-Nielsen som Droopy, Kyle og Gale Bein
* Bernhard Ramstad som McUlv og diverse

Fra listen mangler norske stemmene til Jerry og Fru Vavoom

Tom, Jerry og Villmus har ingen vanlig dialog i serien, Tom og Jerry sine vokaleffekter er dubbet i TV-versjonen, men ikke VHS-versjonene. Villmus er ikke dubbet i noen av versjonene. 

## Stemmer i originalversjonene

* Frank Welker som Tom, Jerry, McUlv, Villmus
* Dick Gauiter som Spike
* Patric Zimmerman som Tyke
* Don Messick som Droopy og diverse
* Charlie Adler som Dripple
* Teresa Ganzel som Sesa
* Patrick Fraley som Kyle
* William Callaway som Antonio
* Kath Soucie som diverse
* Tress MacNeille som Kleo Katra

## Eksterne lenker
*